అన్న నిధి...పుణ్య విధి! - Hyderabad అన్న నిధి...పుణ్య విధి! - Hyderabad
అభాగ్యుల ఆకలి తీరుస్తున్న నగర యువత
ఇంట్లో శుభకార్యాలైతే స్థాయికి తగ్గొద్దనేలా విభిన్న వంటకాలను భారీగా వడ్డిస్తారు... ఈ క్రమంలో చాలా ఆహారం వృథా అవుతుంది. దీనికి అడ్డుకట్ట వేయాలి... రోజుకు ఒక్కపూటైనా ఆకలి తీర్చుకునే దారి లేని అభాగ్యులు నగరంలో ఎంతోమంది. ఇలాంటి నిస్సహాయుల ఆకలి తీర్చాలి... ఈ రెండు సమస్యలకు చక్కని పరిష్కారం చూపుతూ 'ఫుడ్‌బ్యాంక్‌ హైదరాబాద్‌' మొదలైంది.
నగరానికి చెందిన అజీజ్‌ అనే యువకుడి ఆలోచనతో రూపుదిద్దుకున్న ఫుడ్‌బ్యాంక్‌కు అతని మిత్రులు తోడయ్యారు. అందరూ ఉద్యోగులే. ఎక్కడైనా శుభకార్యం జరిగి ఆహారం మిగిలిందని సమాచారం వస్తే వెంటనే వాలంటీర్లు అక్కడికి చేరుకుంటారు. సేకరించిన పదార్థాలను పొట్లాలు కట్టేస్తారు. వాటిని రోడ్డు పక్కన ఉన్న నిస్సహాయులకు, భిక్షగాళ్లకు అందిస్తుంటారు. కొందరు వాలంటీర్లు నిత్యం వారి ఇళ్లలోనే వంటలు తయారు చేసి పొట్లాలుగా పంపిణీ చేస్తుంటారు. వారాంతాల్లో ఆహార పొట్లాల పంపకంతో మొదలైన సేవ ప్రస్తుతం నిత్యం కొనసాగుతోంది. ఏటా వచ్చే పండుగలు, ప్రత్యేక రోజుల్లో భారీ ఎత్తున అన్నదానం నిర్వహిస్తున్నారు. గతేడాది స్వాతంత్య్ర దినోత్సవం రోజున దాదాపు 9 వేల మందికి అన్నదానం చేసినట్లు తెలిపారు నిర్వాహకులు. గేటెడ్‌ కమ్యూనిటీలనూ ఈ ప్రక్రియలో భాగస్వామ్యం చేస్తున్నారు.
ఆహారాన్ని ఇవ్వండి: అజీజ్‌
మా సంస్థకు సాయం చేయాలనుకునే వారి నుంచి ఆహారాన్నే తీసుకుంటున్నాం. అభాగ్యులకు అన్నం పొట్టాల పంపిణీతో శ్రీకారం చుట్టాం. ప్రస్తుం ప్రభుత్వాసుపత్రులపై దృష్టి సారించాం. వివిధ ప్రాంతాల నుంచి అక్కడికి వచ్చేవారు ఆకలితో పస్తులు ఉండకుండా రోజుకో చోట అన్నదానం చేస్తున్నాం. మాకు తోడుగా వందలమంది యువత సేవలందిస్తున్నారు.
anna nidhi...punya vidhi! - Hyderabad anna nidhi...punya vidhi! - Hyderabad
abhagyula aakali teerustunna nagara yuvata
intlo subhakaaryaalaite sthaayiki taggoddanela vibhinna vantakaalanu bhariga vaddistaaru... ee kramamlo chala aahaaram vruthaa avutundi. deeniki addukatta veyali... rojuku okkapuutainaa aakali teerchukune daari laeni abhaagyulu nagaramlo entomandi. ilanti nissahaayula aakali teerchaali... ee rendu samasyalaku chakkani parishkaaram chuuputuu 'fudmebanki hyderabade' modalaindi.
nagaraniki chendina ajiji ane yuvakudi aalochanatho roopudiddukunna fudmebanke athani mitrulu todayyaru. andaruu udyogule. ekkadaina subhakaaryam jarigi aahaaram migilindani samacharam vaste ventane vaalantiirlu akkadiki cherukuntaaru. sekarinchina padaarthaalanu potlaalu kattestaaru. vaatini roddu pakkana unna nissahaayulaku, bhikshagaallaku andistuntaaru. kondaru vaalantiirlu nityam vaari illalone vantalu tayaaru chesi potlaalugaa pampinee chestuntaaru. vaaraantaallo aahaara potlaala pampakamtho modalaina seva prastutam nityam konasagutondi. eta vache pandugalu, pratyeka rojullo bhari ettuna annadaanam nirvahistunnaaru. gatedadi swaatantyra dinotsavam rojuna daadaapu 9 vela mandiki annadaanam chesinatlu telipaaru nirvaahakulu. gatede kamyuunitiilanuu ee prakriyalo bhagaswamyam chestunnaru.
aahaaraanni ivvandi: ajiji
maa samsthaku saayam cheyalanukune vaari nunchi aahaaraanne teesukuntunnam. abhaagyulaku annam pottaala pampineetho srikaram chuttam. prastum prabhutvaasupatrulapai drushti saarinchaam. vividha praantaala nunchi akkadiki vachevaaru aakalitho pastulu undakunda rojuko chota annadaanam chestunnam. maaku thodugaa vandalamandi yuvata sevalandistunnaru.